
న్యూఢిల్లీ : ప్రస్తుత ఆర్థిక సంవత్సరం మూడో త్రైమాసికానికి సంబంధించి కేంద్ర గణాంకాల సంస్థ (సిఎ్సఒ) ప్రకటించిన గణాంకాలపై ఆర్థిక నిపుణులు అనుమానాలు వ్యక్తం చేస్తున్నారు. ఈ అంకెలు వాస్తవ పరిస్థితులను ప్రతిఫలించడం లేదని వారంటున్నారు. స్వయంగా ప్రభుత్వ రంగ బ్యాంకు ఎస్బిఐ ఆర్థికవేత్తలు కూడా ఈ గణాంకాలను విశ్వసించడం లేదు. మూడో త్రైమాసికంలో ఆర్థిక వృద్ధి రేటు 7 శాతం ఉన్నట్టు సిఎ్సఒ ప్రక టించిన విషయం తెలిసిందే. పెద్ద నోట్ల రద్దు నేపథ్యంలో ఈ త్రైమాసికంలో వృద్ధి రేటు దెబ్బతింటుందని అంతా భావించారు. అంచనాలకు భిన్నంగా 7 శాతం వృద్ధి రేటు ఉందంటూ ప్రభుత్వం ప్రకటించడంతో ఆర్థికవేత్తలు అయోమయంలో పడ్డారు. ఈ అంకెల్లో వాస్తవికత కనిపించడంలేదని, పెద్ద నోట్ల రద్దు ప్రభావాన్ని కప్పిపెట్టేవిధంగా ఉన్నాయని వారు అంటున్నారు. ఎస్బిఐతోపాటు అంతర్జాతీయ ఆర్థిక సంస్థలు బ్యాంక్ ఆఫ్ అమెరికా మెరిల్లించ్, నొమురా కూడా ఒకే విధమైన అభిప్రాయాన్ని వ్యక్తం చేశాయి. మూడో త్రైమాసికంలో వృద్ధి రేటు దూసుకుపోవడానికి ప్రధాన కారణం, గతేడాది మూడో త్రైమాసికంలో వృద్ధి రేటును దిగువముఖంగా సవరించడం.. కావచ్చని వారు చెబుతున్నారు. అదీకాకుండా చాలా కంపెనీలు, వాణిజ్య సంస్థలు తమ చేతుల్లో ఉన్న నగదు నిల్వలను అమ్మకాల రాబడిగా చూపించిఉంటాయని వారు అంటున్నారు. అన్నింటినీ మించి అధికారిక డేటా, అవ్యవస్థీకృతరంగంపై పెద్ద నోట్ల రద్దు ప్రభావాన్ని పట్టుకోలేకపోయిందని వారు చెబుతున్నారు. భారత వృద్ధి రేటు లెక్కలపై ‘‘వాస్తవాలా, కల్పితాలా’’ అన్న శీర్షికతో ఒక నివేదికను నొమురా వెలువరించింది. అధికారిక డేటా క్షేత్రస్థాయి వాస్తవపరిస్థితులను సరిగా అంచనావేయలేదనీ, వ్యవస్థీకృత రంగం నుంచి అందిన వివరాలను మాత్రమే ఆధారం చేసుకొని లెక్కలు వేశారని నొమురా పేర్కొంది. పెద్ద నోట్ల రద్దును ప్రకటించిన తర్వాత రెండు నెలల్లో ఆర్థిక రంగంలో ఏ జరిగిందో, అధికారిక డేటా వెల్లడిస్తే బాగుండేదని ఎస్బిఐ చీఫ్ ఎకనామిక్ అడ్వైజర్ సౌమ్య కాంతి ఘోష్ వ్యాఖ్యానించారు. 2016 అక్టోబర్-డిసెంబర్ త్రైమాసికం వృద్ధి రేటును అంచనావేసేప్పుడు అంతకుముందు ఏడాది ఇదే త్రైమాసికంతో పోల్చి చెప్పాల్సి ఉం టుంది. 2015 అక్టోబర్-డిసెంబర్ త్రైమాసికం వృద్ధి లెక్కలను ప్రభుత్వం సవరించింది. సవరణలో భాగం గా వృద్ధి రేటును బాగా తగ్గించారు. ఈ తగ్గింపు వల్ల తాజా త్రైమాసికంలో వృద్ధి రేటు దూసుకుపోయినట్టుగా కనిపిస్తోందని ఘోష్ అభిప్రాయపడ్డారు. దీనివల్ల పెద్ద నోట్ల రద్దు వల్ల ఆర్థికరంగంపై పడిన ప్రభావం డేటా లో ప్రతిఫలించడంలేదని ఆయన అన్నారు. పెద్ద నోట్ల రద్దు వల్ల వినియోగం దెబ్బతిన్నదని, సర్వీసుల రంగంపైనా ప్రతికూల ప్రభావం పడిందని నొమురా పేర్కొంది. ఈ విషయం హై ఫ్రీక్వెన్సీ డేటాను చూస్తే తెలిసిపోతుందని నొమురా తెలిపింది. సిఎ్సఒ డేటాలోని వృద్ధి మెరుపులకు మూడు కారణాలను అంచనావేసింది. ఒకటి 2015 అక్టోబర్-డిసెంబర్ త్రైమాసికంలో జిడిపి వృద్ధి రేటును 0.8 శాతం తగ్గించడం, అవ్యవస్థీకృత రంగంలోని ప్రతికూల ప్రభావాన్ని అధికారిక డేటా పట్టుకోలేకపోవడం ఆఖరుగా కంపెనీలు, వ్యాపార సంస్థలు తమ దగ్గరున్న నగదు నిల్వలను అమ్మకాల రాబడిగా చూపించడం.. అని నొమురా పేర్కొంది. ప్రభుత్వం ప్రకటించిన వృద్ధి రేటును బట్టిచూస్తే, పెద్ద నోట్ల రద్దు ప్రభావాన్ని బాగా తక్కువగా అంచనావేసినట్టు అనిపిస్తోందని కూడా వ్యాఖ్యానించింది. కోటక్ ఇనిస్టిట్యూషనల్ ఈక్విటీస్ కూడా ఇదే అభిప్రాయాన్ని వ్యక్తం చేసింది. వృద్ధి రేటు అంచనాలకు ప్రాతిపదికగా ఉన్న డేటా కవరేజ్ అసమగ్రంగా ఉందని కోటక్ పేర్కొంది. నగదు ప్రధానమైన ఎస్ఎంఇ, అవ్యవస్థీకృత రంగాలు ఇంకా కోలుకోలేదని తెలిపింది. వచ్చే ఏడాది జనవరిలో విడుదల చేసే 2016-17 సవరించిన అంచనాల్లోనే, నోట్ల రద్దు వల్ల ఆర్థిక రంగంలో అసలేం జరిగిందో బయటపడుతుందని కూడా కోటక్ పేర్కొంది. పెద్ద నోట్ల రద్దు వల్ల అవినీతికి బ్రేక్ పడుతుందని, పన్నుల ఎగవేతలు తగ్గుముఖం పడతాయని అంతర్జాతీయ రేటింగ్ సంస్ధ మూడీస్ పేర్కొంది. భారత పరపతి రేటింగ్ పెంపునకు ఇది దోహదం చేస్తుందని కూడా మూడీస్ పేర్కొంది. నోట్ల రద్దు నిజానికి ఆర్థిక రంగంపై తీవ్ర ప్రభావం చూపిస్తుందని అంచనావేసినప్పటికీ, ప్రతిబంధకాలను అధిగమించి భారత ఆర్థిక వ్యవస్థ ప్రోత్సాహకరమైన పనితీరు కనబర్చిందని మూడీస్ పేర్కొంది. రానున్న రోజుల్లో వినియోగం, ఇన్వెస్ట్మెంట్స్ పెరుగుతాయని అంచనావేసింది. అయితే కొందరు ఈ ప్రభావాన్ని భూతద్దంలో చూపిస్తూ ప్రజలను భయపెట్టే ప్రయత్నం చేశారని జైట్లీ ఆక్షేపించారు. ముఖ్యంగా గ్రామీణ ఆర్థిక రంగం కుప్పకూలుతుందని భయపెట్టారనీ, అయితే ఈ త్రైమాసికంలో వ్యవసాయ రంగం రికార్డు స్థాయిలో పురోగతి సాధించిందని మంత్రి వివరించారు. పెద్ద నోట్ల రద్దు వల్ల నగదు లభ్యత ఒక్కసారిగా తగ్గిందనీ, ఆర్థిక రంగంలోకి కొత్త కరెన్సీని ప్రవేశపెట్టే ప్రక్రియమొదలైనప్పటికీ లిక్విడిటీ సమస్య ఆర్థిక రంగాన్ని వేధించిన మాట నిజమేనని ఆయన అన్నారు. దీనివల్లనే చాలామంది ఆర్థికరంగంపై నోట్ల రద్దు ప్రభావం తీవ్రంగా ఉంటుందని భయపడ్డారని ఆయన చెప్పారు. అయితే తాజా గణాంకాల్లో మూడో త్రైమాసికంలో వృద్ధి రేటు 7 శాతం ఉన్నట్టుగా వెల్లడికావడంతో, భయాలన్నీ అర్ధరహితాలని తేలిపోయిందని ఆర్థికమంత్రి అన్నారు. తాను మొదటి నుంచి కూడా పన్నుల రాబడి అంకెల ఆధారంగా, ఆర్థిక వృద్ధికి ఢోకాలేదని చెబుతూనే ఉన్నానని జైట్లీ గుర్తుచేశారు. నోట్ల రుద్ద వల్ల, నగదు చలామణి ప్రధానంగా ఉండే రంగాలు, ముఖ్యంగా అవ్యవస్థీకృత రంగం కొంతమేర ప్రభావితమైందని ఆయన అన్నారు. నోట్ల రద్దు వల్ల అవ్యవస్థీకృత రం గం కూడా వ్యవస్థీకృత రంగంతో సమీకృతం కావడానికి మార్గం సుగమమైందని ఆయన చెప్పారు. ఆర్థిక రంగంలోని నగదు అంతా బ్యాంకుల్లోకి చేరినందున, ఇక వ్యయాలన్నీ ఒక వ్యవస్థద్వారా జరుగుతాయని ఆయన అన్నారు. మూడో త్రైమాసికంలో ఆర్థిక రంగంలో వృద్ధి రేటు 7 శాతం ఉందని, ఈ ఏడాది మొత్తంపై ఆర్థిక వృద్ధి 7.1 శాతం ఉండొచ్చని సిఎస్ఒ ప్రకటించింది.

newdhilly : prastuta aardhika samvatsaram moodo traimaasikaaniki sambandhinchi kendra ganankala samstha (csa) prakatinchina ganaankaalapai aardhika nipunulu anumaanaalu vyaktam chestunnaru. ee ankelu vaastava paristhitulanu pratiphalinchadam ledani vaarantunnaaru. swayamgaa prabhutva ranga byaanku esbi aardhikavettalu kuudaa ee ganaankaalanu viswasinchadam ledu. moodo traimaasikamlo aardhika vruddhi retu 7 saatam unnattu csa praka tinchina vishayam telisinde. pedda notla raddu nepathyamlo ee traimaasikamlo vruddhi retu debbatintundani antaa bhaavinchaaru. anchanaalaku bhinnamgaa 7 saatam vruddhi retu undantuu prabhutvam prakatinchadamtho aardhikavettalu ayomayamlo paddaaru. ee ankello vaastavikata kanipinchadamledani, pedda notla raddu prabhaavaanni kappipettevidhamgaa unnaayani vaaru antunnaru. esbithopatu antarjaatiiya aardhika samsthalu bank af america merillinch, nomura kuudaa oke vidhamaina abhipraayaanni vyaktam chesaayi. moodo traimaasikamlo vruddhi retu doosukupovadaaniki pradhaana kaaranam, gatedadi moodo traimaasikamlo vruddhi retunu diguvamukhamgaa savarinchadam.. kaavachchani vaaru chebutunnaru. adikakunda chala companylu, vaanijya samsthalu tama chetullo unna nagadu nilvalanu ammakala rabadiga chuupimchiuntaayani vaaru antunnaru. annintinii minchi adhikaarika data, avyavastheekrutarangampai pedda notla raddu prabhaavaanni pattukolekapoyindani vaaru chebutunnaru. bhaarata vruddhi retu lekkalapai ‘‘vastavala, kalpitala’’ anna sheershikatho oka nivedikanu nomura veluvarinchindi. adhikaarika data kshetrasthaayi vaastavaparisthitulanu sarigaa anchanaaveyaledanii, vyavastheekruta rangam nunchi andina vivaraalanu matrame aadhaaram chesukoni lekkalu vaesaarani nomura perkondi. pedda notla raddunu prakatinchina tarvaata rendu nelallo aardhika rangamlo e jarigindo, adhikaarika data velladiste bagundedani esbi cheef ekanamic adviser soumya kaanti ghosh vyaakhyaaninchaaru. 2016 actober-dissember traimaasikam vruddhi retunu anchanaveseppudu antakumundu edaadi ide traimaasikamtoe polchi cheppalsi um tundi. 2015 actober-dissember traimaasikam vruddhi lekkalanu prabhutvam savarinchindi. savaranalo bhagam gaa vruddhi retunu baga tagginchaaru. ee taggimpu valla taja traimaasikamlo vruddhi retu doosukupoyinattugaa kanipistondani ghosh abhipraayapaddaaru. deenivalla pedda notla raddu valla aardhikarangampai padina prabhaavam data loo pratiphalinchadamledani aayana annaru. pedda notla raddu valla viniyogam debbatinnadani, sarveesula rangampainaa pratikuula prabhaavam padindani nomura perkondi. ee vishayam hai freakvensi detanu chuste telisipotundani nomura telipindi. csa detaloni vruddhi merupulaku moodu kaaranaalanu anchanaavesindi. okati 2015 actober-dissember traimaasikamlo jidipi vruddhi retunu 0.8 saatam tagginchadam, avyavastheekruta rangamlooni pratikuula prabhaavaanni adhikaarika data pattukolekapovadam aakharugaa companylu, vyapara samsthalu tama daggarunna nagadu nilvalanu ammakala rabadiga choopinchadam.. ani nomura perkondi. prabhutvam prakatinchina vruddhi retunu battichuste, pedda notla raddu prabhaavaanni baga takkuvagaa anchanavesinattu anipistondani kuudaa vyaakhyaaninchindi. kotak inistitutional ekwities kuudaa ide abhipraayaanni vyaktam chesindi. vruddhi retu anchanaalaku praatipadikagaa unna data kavarej asamagramgaa undani kotak perkondi. nagadu pradhaanamaina smi, avyavastheekruta rangaalu inka kolukoledani telipindi. vache edaadi janavarilo vidudala chese 2016-17 savarinchina anchanaallone, notla raddu valla aardhika rangamlo asalem jarigindo bayatapadutundani kuudaa kotak perkondi. pedda notla raddu valla avineetiki breake padutundani, pannula egavetalu taggumukham padataayani antarjaatiiya rating samsdha moodies perkondi. bhaarata parapati rating pempunaku idhi dohadam chestundani kuudaa moodies perkondi. notla raddu nijaaniki aardhika rangampai teevra prabhaavam choopistundani anchanaavesinappatiki, pratibandhakaalanu adhigaminchi bhaarata aardhika vyavastha prothsaahakaramaina paniteeru kanabarchindani moodies perkondi. raanunna rojullo viniyogam, investments perugutaayani anchanaavesindi. ayithe kondaru ee prabhaavaanni bhootaddamlo chuupistuu prajalanu bhayapette prayatnam chesarani jaitley aakshepinchaaru. mukhyamgaa graameena aardhika rangam kuppakuulutundani bhayapettarani, ayithe ee traimaasikamlo vyavasaaya rangam rikaardu sthaayilo purogati saadhinchindani mantri vivarinchaaru. pedda notla raddu valla nagadu labhyata okkasariga taggindanee, aardhika rangamloki kotta karenseeni pravesapette prakriyamodalainappati likwidity samasya aardhika rangaanni vedhinchina maata nijamenani aayana annaru. deenivallane chaalaamandi aardhikarangampai notla raddu prabhaavam teevramgaa untundani bhayapaddaarani aayana cheppaaru. ayithe taja ganaamkaallo moodo traimaasikamlo vruddhi retu 7 saatam unnattugaa velladikaavadamto, bhayalanni ardharahitaalani telipoyindani aardhikamantri annaru. taanu modati nunchi kuudaa pannula rabadi ankela aadhaaramgaa, aardhika vruddhiki dhokaledani chebutune unnaanani jaitley gurtuchesaaru. notla rudda valla, nagadu chalamani pradhaanamgaa unde rangaalu, mukhyamgaa avyavastheekruta rangam kontamera prabhaavitamaindani aayana annaru. notla raddu valla avyavastheekruta ram gam kuudaa vyavastheekruta rangamtho sameekrutam kaavadaaniki maargam sugamamaindani aayana cheppaaru. aardhika rangamlooni nagadu antaa byaankulloki cherinanduna, ika vyayaalannii oka vyavasthadwara jarugutaayani aayana annaru. moodo traimaasikamlo aardhika rangamlo vruddhi retu 7 saatam undani, ee edaadi mottampai aardhika vruddhi 7.1 saatam undochani cso prakatinchindi.